CELEX: 31971R0847
Language: el
Date: 1971-04-23 00:00:00
Title: Κανονισμός (ΕΟΚ) αριθ. 847/71 της Επιτροπής της 23ης Απριλίου 1971 περί κατατάξεως εμπορευμάτων στη διάκριση 12.04 A II του κοινού δασμολογίου

Avis juridique important

|

31971R0847

Κανονισμός (ΕΟΚ) αριθ. 847/71 της Επιτροπής της 23ης Απριλίου 1971 περί κατατάξεως εμπορευμάτων στη διάκριση 12.04 A II του κοινού δασμολογίου  

Επίσημη Εφημερίδα αριθ. L 092 της 24/04/1971 σ. 0026 - 0026 Φινλανδική ειδική έκδοση: Κεφάλαιο 2 τόμος 1 σ. 0021  Δανική ειδική έκδοση: Σειρά I Κεφάλαιο 1971(I) σ. 0215  Σουηδική ειδική έκδοση: Κεφάλαιο 2 τόμος 1 σ. 0021  Αγγλική ειδική έκδοση: Σειρά I Κεφάλαιο 1971(I) σ. 0240  Ελληνική ειδική έκδοση: Κεφάλαιο 02 τόμος 1 σ. 0120  Ισπανική ειδική έκδοση: Κεφάλαιο 02 τόμος 1 σ. 0086  Πορτογαλική ειδική έκδοση : Κεφάλαιο 02 τόμος 1 σ. 0086 

ΚΑΝΟΝΙΣΜΟΣ (ΕΟΚ) αριθ. 847/71 ΤΗΣ ΕΠΙΤΡΟΠΗΣ της 23ης Απριλίου 1971 περί κατατάξεως εμπορευμάτων στη διάκριση 12.04 A II του Κοινού ΔασμολογίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου(1), και ιδίως το άρθρο 3,  Εκτιμώντας:  ότι είναι αναγκαίο να θεσπισθούν διατάξεις για την εξασφάλιση ομοιόμορφης εφαρμογής της ονοματολογίας του Κοινού Δασμολογίου για την κατάταξη κόμβων σακχαροτεύτλων χωρίς φύλλα, οι οποίοι προσφέρονται σε μορφή απεξηραμένων τεμαχίων και έχουν  περιεκτικότητα σε σάκχαρη, υπολογιζομένη επί της ξηράς ύλης, γενικά άνω του 60% σε βάρος- ότι το Κοινό Δασμολόγιο που έχει προσαρτηθεί στον κανονισμό (ΕΟΚ) αριθ. 950/68 του Συμβουλίου, της 28ης Ιουνίου 1968(2) όπως τροποποιήθηκε τελευταία από τον κανονισμό (ΕΟΚ) αριθ. 658/71 του Συμβουλίου της 30ής Μαρτίου 1971(3) προβλέπει την κλάση 12.04  τα σακχαρότευτλα (έστω και τεμαχισμένα) νωπά, απεξηραμένα ή κονιοποιημένα- ότι η προαναφερομένη κλάση περιλαμβάνει τα σακχαρότευτλα ανεξάρτητα από τον τρόπο που προσφέρονται και χρησιμοποιούνται και ότι οι κόμβοι αποτελούν μέρος του σώματος του σακχαροτεύτλου- ότι, ως εκ τούτου, κατ' εφαρμογή του γενικού κανόνα αριθ. 1, για  την ερμηνεία της ονοματολογίας του Κοινού Δασμολογίου, οι κόμβοι αυτοί, έστω και αν χρησιμοποιούνται ως τροφή για ζώα, πρέπει να κατατάσσονται στην κλάση 12.04 και όχι στην κλάση 23.06, που αναφέρει τα προϊόντα φυτικής προελεύσεως από τα  χρησιμοποιούμενα προς διατροφή των ζώων τα οποία δεν κατονομάζονται ή περιλαμβάνονται αλλού- ότι πρέπει να επιλεγεί, μέσα στην κλάση 12.04, η διάκριση 12.04 A II, που αναφέρει τα απεξηραμένα ή κονιοποιημένα σακχαρότευτλα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι κόμβοι σακχαροτεύτλων χωρίς φύλλα, οι οποίοι προσφέρονται με τη μορφή απεξηραμένων τεμαχίων και έχουν περιεκτικότητα σε σάκχαρη, υπολογιζομένη επί της ξηράς ύλης, γενικά άνω του 60% σε βάρος, υπάγονται στο Κοινό Δασμολόγιο στη διάκριση:  12.04 Σακχαρότευτλα (έστω και τεμαχισμένα), νωπά, απεξηραμένα ή κονιοποιημένα- σακχαροκάλαμα:  A. Σακχαρότευτλα:  II. Απεξηραμένα ή κονιοποιημένα  Άρθρο 2  Ο παρών κανονισμός αρχίζει να ισχύει την ογδόη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Απριλίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 14 της 21.1.1969, σ. 1.  (2) ΕΕ αριθ. Ν 172 της 22.7.1968, σ. 1.  (3) ΕΕ αριθ. Ν 76 της 31.3.1971, σ. 8.